section_heading: Radnja
paragraph_text: Ledenog smještaju u ćeliju umobolnice u Arkhamu, ali ga spašava Ivy ubivši dvojicu policajaca poljupcem u usta. Čuvši novosti, Batman i Robin odjure u skrovište Ledenog i shvate da njega više nema tamo. Ulaze u prostoriju gdje Ledeni drži svoju ženu i saznaju za njenu bolest. Tijekom sukoba s Baneom, Ivy upotrijebi svoj miris kako bi odvratila pozornost i zavela Batmana i Robina. Iako Ivy umalo ne zavede Robina, Batman otkrije njenu smrtonosnu moć. Robin pobjesni na njega i potuče se s njim. Tijekom svađe, Ivy i Bane pobjegnu. Prije no što je pobjegla iz tvornice, Ivy, nakon što ju je Ledeni zamolio da mu spasi ženu, isključi komoru koja je održava na životu u naumu da Ledeni krene u osvetu. Ledeni dolazi u njeno skrovište i upita ju gdje mu je žena. Ona mu odvrati kako ju je Batman ubio isključivši joj umjetnu komoru, a Ledeni se udruži s njom u planu da uništi Gotham zajedno s ostatkom svijeta.